 भारत दी कट्टरवादिता ते पाकिस्तान पास्सेआ कश्मीर मामले दा अंतराश्ट्रीय करने दी हठधर्मी दे कारण दौनें देशें दे बछकार शांति वार्ता कमजोर होंदी जा रदी ऐ।  पिछले दौं ब’रें थमां भारत ते पाकिस्तान च घटनाएं दा जेह्‌ड़ा बलबला आया ऐ दूई वार्ता बी बला’रदी ऐ।  भारत च विवादस्पद ससंदीय चुनांऽ बी तौले गै एह्‌दे शुरू होने दी मेदें गी खत्म करा’रदी ऐ।  पाकिस्तान दा अबवस्थित आंतरिक राजनीति बी मामले गी मुश्कल बना’रदी ऐ की जे कट्टरवादी शांति वार्ता दा बरोध करा’रदे न ते ओह्‌दे उप्परा मुक्ख राजनीतिक ताकतां आपसी युद्धै च उलझी दियां न जेह्‌दे कन्नै कुतै कोई बी मेद नेई लब्भा’रदी ऐ।  एह्‌‌दे शा इस भुखंड च भविक्ख च शांति दी मेद गी गै धक्का नेईं लग्गा’रदा ऐ बलके जेह्‌ड़े निक्के-निक्के लाऽ थ्होने दी मेद ऐ ओह्‌दे उप्पर बी खतरा मंडरा’रदा ऐ।  इस डरै दा इक सामने रक्खने जोग मसाल दौनें देशें दा दरमयान बरताऽ ऐ जेह्‌का एह् दौनें गै देश हाल दे गै ब’रें च ठंडी पेई चुकी दी शांति वार्ता गी शुरू करने च दस्सा करदे न।  बन्नै पार दे यात्रियें लेई बस सेवा तकरीबन ढिल्ली होई चुकी दी ऐ ते एह्‌दा श्रेय पूरी चाल्ली कन्नै भारत ते पाकिस्तान दे अधिकारियें गी गै जंदा ऐ।  ऐसा गै बन्ने दे पारा बपार दा ऐ जेह्‌ड़े के छड़ा दरसन मात्तर गै ऐ।  बस फगड़ने दी प्रक्रिया मती गै परेशान करने आह्‌ली ऐ।  विभाजत परोआरें लेई तैह् सुविधा ढील्ली पेई चुकी दी ऐ जदके एह्‌दा मकसद छड़ा यात्रा शुरू करने दा नेईं हा बलके एह्‌दे कन्नै बन्ने पार गल्लबात ते विश्वास दा म्हौल बनाने दा बी हा तां जे इस विवाद दा कोई हल्ल निकली सकदा।  श्रीनगर-मुज्जफराबाद बस सेवा शुरू होने दे परैंत पुंछ-रावलाकोट तक्कर इसगी बधाने दे बेल्लै लोकें च जेह्‌का उत्साह् बनेआ हा ओह् दौनें देशें दे पास्सेआ पैदा कीती गेई मुसबतें दे कारण खत्म होई गेआ ऐ। 